Imigrantët ndjejnë trysninë e ekonomisë në rënie
Bizneset e vogla të imigrantëve, ndër mes më të prekurve
Dyqani Club Video Mexico ka 19 vjet në biznes. Por bashkëpronari Pablo Vargas asnjëherë nuk e ka parë gjendjen më keq. “ Edhe biznese më të mëdha janë duke e ndjerë trysninë. Carlos Castro ka tre supermarkete, kryesisht me ushqime meksikane. Qarku Prince William, në afërsi të Washington DC-së, është rritur ndjeshëm vitet e fundit dhe ka tani një popullësi të madhe imigrantësh. Por edhe kjo popullësi është prekur nga ulja e tregut të shtëpive, pamundësia për të marrë kredi dhe pasiguria financiare. Në Dhomën e Tregtisë së qarkut, drejtoresha, Joanne Bell, dhe presidentja, Laurie Wieder, e kanë vënë re ndryshimin. Ritmi i rianëtarësimit ka rënë midis dy dhe tre përqind, megjithëse biznese të reja u anëtarësuan në Dhomën e Tregtisë gjatë 2007-ës. Megjithatë, anëtarja e dhomës, Julie Do, është e shqetësuar. Ajo është imigrante nga Vietnami dhe ka një sallon për ngjyrë dhe manikyrë. Rënia e numrit të ndërtimeve dhe shitjes së shtëpive ekzistuese është pjesërisht aryesja për këtë rënie të bizneseve. Ligji që vë në shënjestër imigrantët e paligjshëm po i dëmton gjithashtu bizneset. Mes të tjerash, ai e lejon policinë të kontrollojë statusin e imigracionit të kujtdo që shkel ligjin. Ky fakt i ka trembur punëtorët pa dokumenta – që gjithsesi po gjejnë gjithnjë e më pak punë për shkak të ngadalësimit të ekonomisë. Shumë prej tyre janë larguar duke dëmtuar bizneset që mbështeten në shpenzimet e tyre. Në restorantin El Portal, pronari Manuel Arbaiza është në rrezik të humbasë investimin e tij prej 400 mijë dollarësh. Ai thotë se vuri re një ndryshim të menjëhershëm pasi u miratuan ligjet kundër imigracionit të paligjshëm. Mbyllja do të thotë të lesh të ikin më shumë punëtorë, duke e përkeqësuar edhe më shumë ekonominë tashmë në rënie. Bizneset, përfshi ato të imigrantëve, kanë përpara kohë të vështira. //rd//